Begóniák

A begóniák több faj kereszteződéséből jöttek létre, ezzel magyarázható a faj rendkívüli formagazdagsága. A Begonia semperflorens és a Begonia elatior fajták kivételével közös tulajdonságuk a lapos szárgumó, ennek rügyeiből fejlődik ki a növény föld feletti része. Leveleik mindig részaránytalan szív formájúak, a fajtacsoportra jellemző méretűek. Virágaik a levélhónaljakból törnek elő, rövid kocsányú fürtökben nyílnak. A bársonyos virágok ragyogó fehér, sárga, narancs, rózsaszín és a piros számtalan árnyalatában nyílnak. Kissé savanykás kémhatású, laza talajt készítsünk az ültetésükhöz. Virágzáskor hetente tápoldatozzuk a növényeket.

|  |  |
| --- | --- |
|  | Pihenési időszak |
|  |  |
|  | Növekedési időszak |
|  |  |
|  | Virágzási időszak |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | Begonia semperflorens | | | | | | | | | | | |
| I | II | III | IV | V | VI | VII | VIII | IX | X | XI | XII |
| Egynyári virágként virágágyásokba ültetve találkozunk a leggyakrabban ezzel a begónia fajtával. Levelei zöldek vagy pirosak, kerekdedek, törékenyek, fényes felületűek. Egész nyáron fehér, rózsaszín és piros színekben gazdagon virágzik. Rendszeresen öntözzük, nyáron kéthetente tápoldatozzuk! A legszebb töveket a fagyok beállta előtt becserepezhetjük. A begónia szárait egyharmadánál visszatördeljük, és egy hét múlva újra a napra tehetjük, a lakás legvilágosabb helyeire. Egész télen gazdagon virágzik tovább. Szaporítása magvetéssel történik.  Fényigény: Napos, világos helyre tegyük.  Hőmérséklet: 13°C-nál hidegebb ne érje!  Öntözés: Nyáron rendszeresen, a téli időszakban csak mérsékelten öntözzük, háromhetente tápoldatozzuk!  Páratartalom: A szárazabb levegőjű lakásokat is elviseli. | | | | | | | | | | | |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | Begonia elatior | | | | | | | | | | | |
| I | II | III | IV | V | VI | VII | VIII | IX | X | XI | XII |
| A begoniák ezen csoportját főleg egyéves növények alkotják. A szép, élénkzöld levelek különböző formájú és szép virágokat ölelnek körbe. Szinte egész évben vásárolható virágzó példány ebből a begóniából. Megfelelő gondozás mellett sokáig megtartja virágát. Bokros növény, magassága a 30-40 cm-t is elérheti. Virágai rózsához hasonlítanak, a sötétpirostól a rózsaszínig, a sárgától a fehérig temérdek színben viríthatnak.  Fényigény: Világos helyen tartsuk, de közvetlen fény ne érje ezt a begóniát!  Hőmérséklet: Normál szobahőmérséklet az ideális, nyáron nem kedveli a nagy meleget, télen 13°C-nál hidegebb ne érje!  Öntözés: Vízigényes begónia, mindig egyenletesen nedves legyen a földje!  Páratartalom: Meghálálja a párás környezetet. | | | | | | | | | | | |